CELEX: 32020D0167
Language: et
Date: 2020-02-05 00:00:00
Title: Komisjoni rakendusotsus (EL) 2020/167, 5. veebruar 2020, Euroopa Parlamendi ja nõukogu direktiivi 2014/53/EL toetuseks koostatud raadioseadmeid käsitlevate harmoneeritud standardite kohta

6.2.2020   
               
               
                  ET
               
               
                  Euroopa Liidu Teataja
               
               
                  L 34/46
               
            
         KOMISJONI RAKENDUSOTSUS (EL) 2020/167,
         5. veebruar 2020,
         Euroopa Parlamendi ja nõukogu direktiivi 2014/53/EL toetuseks koostatud raadioseadmeid käsitlevate harmoneeritud standardite kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/53/EL (2) artiklile 16 eeldatakse, et raadioseadmed, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi artiklis 3 sätestatud oluliste nõuetega, mida nimetatud harmoneeritud standardid või nende osad käsitlevad.
                  
               
                     (2)
                  
                  
                     Komisjon esitas oma rakendusotsusega C(2015) 5376 (3) Euroopa Elektrotehnika Standardikomiteele ja Euroopa Telekommunikatsioonistandardite Instituudile (ETSI) taotluse raadioseadmete harmoneeritud standardite koostamise ja läbivaatamise kohta, et toetada direktiivi 2014/53/EL.
                  
               
                     (3)
                  
                  
                     Rakendusotsuses C(2015) 5376 sätestatud taotluse alusel koostas ETSI harmoneeritud standardid EN 300 328 V2.2.2 raadiosagedusalas 2,4 GHz töötavate andmeedastusseadmete kohta, EN 300 698 V2.3.1 liikuva mereside raadiotelefonide saatjate ja vastuvõtjate kohta, EN 303 098 V2.2.1 väikese võimsusega isiku asukoha määramise mereside seadmete kohta, EN 303 520 V1.2.1 väga väikese võimsusega (ULP) juhtmevabade meditsiiniliste kapselendoskoopia seadmete kohta ning EN 300 674–2-2 V2.2.1 transpordi ja liikluse telemaatikasüsteemide kohta.
                  
               
                     (4)
                  
                  
                     Komisjon hindas koos ETSIga, kas kõnealused harmoneeritud standardid vastavad rakendusotsuses C(2015) 5376 sätestatud taotlusele.
                  
               
                     (5)
                  
                  
                     Harmoneeritud standardid EN 300 328 V2.2.2, EN 303 098 V2.2.1 ja EN 300 674–2-2 V2.2.1 vastavad olulistele nõuetele, mida nad peaksid hõlmama ja mis on sätestatud direktiivis 2014/53/EL. Seepärast on asjakohane avaldada viited nendele standarditele Euroopa Liidu Teatajas.
                  
               
                     (6)
                  
                  
                     Harmoneeritud standardi EN 300 698 V2.3.1 punktiga 8.2.3 on tootjatel lubatud kalduda kõrvale direktiivi 2014/53/EL artikli 10 lõike 8 kohaselt deklareeritud ja kõnealuse direktiivi artikli 21 põhjal koostatud tehnilises dokumentatsioonis tõendatud maksimaalsest saatevõimsusest. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (7)
                  
                  
                     Harmoneeritud standardi EN 303 520 V1.2.1 alusel on tootjatel lubatud leppida katselaboritega kokku teatavates katsemeetodites. Lisaks on standardiga lubatud, et tootjad võivad katsetada seadmeid temperatuuril, mis ei pruugi vastata ettenähtud kasutusele. Selles harmoneeritud standardis lubatud läbirääkimise ja tõlgendamise ulatus võib mõjutada raadioseadme vastavuse tõendamist direktiivi 2014/53/EL artikli 3 lõikes 2 sätestatud olulistele nõuetele. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (8)
                  
                  
                     Rakendusotsuse C(2015) 5376 alusel asendas ETSI järgmised harmoneeritud standardid, mille viited on avaldatud Euroopa Liidu Teatajas: (4) EN 300 328 V2.1.1 asendatakse standardiga EN 300 328 V2.2.2; EN 303 098 V2.1.1 asendatakse standardiga EN 303 098 V2.2.1; EN 303 520 V1.1.1 asendatakse standardiga EN 303 520 V1.2.1; EN 300 698 V2.2.1 asendatakse standardiga EN 300 698 V2.3.1 ning EN 300 674–2-2 V2.1.1 asendatakse standardiga EN 300 674–2-2 V2.2.1.
                  
               
                     (9)
                  
                  
                     Harmoneeritud standardis EN 302 065–3 V2.1.1, mille viide on avaldatud Euroopa Liidu Teatajas, (5) ei kirjeldata häirevähendamismeetmeid „saatmine pärast aktiveerimissignaali“. Komisjoni rakendusotsusega (EL) 2019/785 (6) on aga alates 16. novembrist 2019 kehtestatud tehnilised nõuded, mida tuleb rakendada sagedusalades 3,8–4,2 GHz ja 6–8,5 GHz häirevähendamismeedet „saatmine pärast aktiveerimissignaali“ (i.k trigger-before-transmit) kasutavates sõidukite juurdepääsusüsteemides. Rakendusotsuses (EL) 2019/785 on sätestatud, et sõidukite juurdepääsusüsteemides tuleb kasutada häirevähendamismeetmeid „saatmine pärast aktiveerimissignaali“, mille suutlikkus on piisav, et täita direktiivi 2014/53/EL olulisi nõudeid. Kuna harmoneeritud standardis EN 302 065–3 V2.1.1 ei ole häirevähendamismeetmeid „saatmine pärast aktiveerimissignaali“ käsitletud, tuleb märkida, et vastavus sellele harmoneeritud standardile ei taga vastavust rakendusotsuse (EL) 2019/785 nõuetele, mis on seotud kõnealuste meetmetega, ega anna seega alust eeldada vastavust direktiivi 2014/53/EL artikli 3 lõikes 2 sätestatud olulistele nõuetele, mis on seotud kõnealuste meetmetega. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (10)
                  
                  
                     Harmoneeritud standardi EN 302 752 V1.1.1, mille viide on Euroopa Liidu Teatajas avaldatud piiranguga, (7) võttis ETSI vastu 2009. aastal Euroopa Parlamendi ja nõukogu direktiivi 1999/5/EÜ alusel (8). Kõnealuse harmoneeritud standardi kooskõlla viimisel direktiiviga 2014/53/EL peatas ETSI sellega seotud töö, leides, et „ühegi sidusrühma huvi ei ole kindlaks tehtud“, et „ei ole ette näha mingeid tagajärgi, kui ükski harmoneeritud standard ei ole aktiivsete radarmärgi võimendajate jaoks kättesaadav, kuna tööstusharu huvi ei ole kindlaks tehtud“ ning et „harmoneeritud standardit võib pidada aegunuks ja see tuleks kustutada“.
                  
               
                     (11)
                  
                  
                     Seetõttu on vaja Euroopa Liidu Teatajast (9) kustutada viited asendatud standarditele, viide harmoneeritud standardile EN 302 065–3 V2.1.1, mis tuleks avaldada piiranguga, ja viide harmoneeritud standardile EN 302 752 V1.1.1, mida peetakse aegunuks. Selleks et anda tootjatele piisavalt aega, et valmistuda asendavate harmoneeritud standardite kohaldamiseks, on vaja asendatavate standardite viidete kustutamine edasi lükata. Selleks et anda tootjatele aega, et valmistuda harmoneeritud standardile EN 302 752 V1.1.1 osutava viite kustutamiseks, on vaja selle standardi viite kustutamine edasi lükata.
                  
               
                     (12)
                  
                  
                     Harmoneeritud standardi järgimine lubab alates sellise standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2014/53/EL toetuseks koostatud raadioseadmeid käsitlevate harmoneeritud standardite viited, mis on esitatud käesoleva otsuse I lisas, avaldatakse Euroopa Liidu Teatajas.
            Direktiivi 2014/53/EL toetuseks koostatud raadioseadmeid käsitlevate harmoneeritud standardite viited, mis on esitatud käesoleva otsuse II lisas, avaldatakse Euroopa Liidu Teatajas piiranguga.
         
         
            Artikkel 2
            Direktiivi 2014/53/EL toetuseks koostatud raadioseadmeid käsitlevate harmoneeritud standardite viited, mis on esitatud käesoleva otsuse III lisas, kustutatakse Euroopa Liidu Teatajast alates nimetatud lisas märgitud kuupäevadest.
         
         
            Artikkel 3
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 5. veebruar 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
         
            (3)  Komisjoni 4. augusti 2015. aasta rakendusotsus C(2015) 5376 final Euroopa Parlamendi ja nõukogu direktiivi 2014/53/EL toetava standardimistaotluse kohta, mis esitatakse Euroopa Elektrotehnika Standardimiskomiteele ja Euroopa Telekommunikatsioonistandardite Instituudile seoses raadioseadmetega.
         
            (4)  ELT C 326, 14.9.2018, lk 114.
         
            (5)  ELT C 326, 14.9.2018, lk 114.
         
            (6)  Komisjoni 14. mai 2019. aasta rakendusotsus (EL) 2019/785, millega ühtlustatakse raadiospektri kasutus ultralairibaseadmetel ja tunnistatakse kehtetuks otsus 2007/131/EÜ (ELT L 127, 16.5.2019, lk 23).
         
            (7)  ELT C 326, 14.9.2018, lk 114.
         
            (8)  Euroopa Parlamendi ja nõukogu 9. märtsi 1999. aasta direktiiv 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (EÜT L 91, 7.4.1999, lk 10).
         
            (9)  ELT C 326, 14.9.2018, lk 114.
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN 300 328 V2.2.2
                        Lairiba edastussüsteemid; raadiosagedusalas 2,4 GHz töötavad andmeedastusseadmed; raadiospektrile juurdepääsu harmoneeritud standard
                     
                  
                        2.
                     
                     
                        EN 300 674–2-2 V2.2.1
                        Transpordi ja liikluse telemaatika (TTT); raadiosagedusalas 5 795  MHz kuni 5 815  MHz töötavad sihtotstarbelise lähitoimeside (DSRC) edastusseadmed (500 kbit/s/250 kbit/s) Osa 2. Raadiospektri juurdepääsu harmoneeritud standard Osa 2–2. Pardaseadmed (OBU)
                     
                  
                        3.
                     
                     
                        EN 303 098 V2.2.1
                        AIS süsteemi kasutav väikese võimsusega isiku asukoha määramise mereside seade; raadiospektri juurdepääsu harmoneeritud standard
                     
                  
      
      
         
            II LISA
            
                        Nr
                     
                     
                        Viide standardile
                     
                  
                        1.
                     
                     
                        EN 300 698 V2.3.1
                        Siseveekogudel kasutatavad VHF raadiosagedusalas töötavate liikuva mereside raadiotelefonide saatjad ja vastuvõtjad; raadiospektrile juurdepääsu ja hädaabi teenuste omaduste harmoneeritud standard
                        
                           Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse selle harmoneeritud standardi punkti 8.2.3 lauset „Kui väljundvõimsuse regulaator on seatud maksimumväärtusele, peab kandja võimsus harilike kasutustingimuste korral olema ±1,5  dB piires nimiväljundvõimsusest“.
                     
                  
                        2.
                     
                     
                        EN 302 065–3 V2.1.1
                        Lähitoimeseadmed (SRD), mis kasutavad ultralairiba (UWB) tehnoloogiat; harmoneeritud standard direktiivi 2014/53/EL artikli 3.2 oluliste nõuete alusel Osa 3. Nõuded maapealsete sõidukirakenduste UWB seadmetele
                        
                           Märkus: see harmoneeritud standard ei sisalda meetme „saatmine pärast aktiveerimissignaali“ tehnilist kirjeldust. Rakendusotsusega (EL) 2019/785 on aga alates 16. novembrist 2019 kehtestatud tehnilised nõuded, mida tuleb rakendada sagedusalades 3,8–4,2 GHz ja 6–8,5 GHz häirevähendamismeedet „saatmine pärast aktiveerimissignaali“ (i.k trigger-before-transmit) kasutavates sõidukite juurdepääsusüsteemides. Vastavus sellele harmoneeritud standardile ei taga seega vastavust rakendusotsuse (EL) 2019/785 nõuetele ega anna seega alust eeldada vastavust direktiivi 2014/53/EL artikli 3 lõikes 2 sätestatud olulistele nõuetele, mis on seotud häirevähendamismeetmetega „saatmine pärast aktiveerimissignaali“.
                     
                  
                        3.
                     
                     
                        EN 303 520 V1.2.1
                        Lähitoimeseadmed (SRD); raadiosagedusalas 430 MHz kuni 440 MHz töötavad väga väikese võimsusega (ULP) juhtmevabad meditsiinilised kapselendoskoopia seadmed; raadiospektri juurdepääsu harmoneeritud standard
                        
                           Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse üht alljärgnevatest sätetest:
                        
                                    —
                                 
                                 
                                    seoses B lisa punktiga B.1: „Tootja ning katselabor võivad omavahelisel kokkuleppel kasutada sobivat alternatiivset torsomannekeeni, mida tuleb sel juhul katsearuandes üksikasjalikult kirjeldada“;
                                 
                              
                                    —
                                 
                                 
                                    seoses C lisa punktiga C.1: „Teise võimalusena võivad tootja ning katselabor kasutada omavahelisel kokkuleppel poolkajavaba kambrit, mille ehitust tuleb sel juhul katsearuandes üksikasjalikult kirjeldada“.
                                 
                              
                           Märkus: B lisa punktis B.2 osutatud temperatuur peab vastama kavandatavale kasutusele.
                     
                  
      
      
         
            III LISA
            
                        Nr
                     
                     
                        Viide standardile
                     
                     
                        Kustutamise kuupäev
                     
                  
                        1.
                     
                     
                        EN 300 328 V2.1.1
                        Lairiba edastussüsteemid; lairibamodulatsiooni tehnoloogiat kasutavad 2,4 GHz ISM raadiosagedusalas töötavad andmeedastusseadmed; harmoneeritud standard direktiivi 2014/53/EL artikli 3.2 oluliste nõuete alusel
                     
                     
                        6. august 2021
                     
                  
                        2.
                     
                     
                        EN 300 698 V2.2.1
                        Siseveekogudel kasutatavad VHF raadiosagedusalas töötavate liikuva mereside raadiotelefonide saatjad ja vastuvõtjad; harmoneeritud standard direktiivi 2014/53/EL artiklite 3.2 ja 3.3(g) oluliste nõuete alusel
                     
                     
                        6. august 2021
                     
                  
                        3.
                     
                     
                        EN 300 674–2-2 V2.1.1
                        Transpordi ja liikluse telemaatika (TTT); raadiosagedusalas 5 795  MHz kuni 5 815  MHz töötavad sihtotstarbelise lähitoimeside (DSRC) edastusseadmed (500 kbit/s/250 kbit/s); Osa 2. harmoneeritud standard direktiivi 2014/53/EL artikli 3.2 oluliste nõuete alusel Osa 2–2. Pardaseadmed (OBU)
                     
                     
                        6. august 2021
                     
                  
                        4.
                     
                     
                        EN 302 065–3 V2.1.1
                        Lähitoimeseadmed, mis kasutavad ultralairiba (UWB) tehnoloogiat; harmoneeritud standard direktiivi 2014/53/EL artikli 3.2 oluliste nõuete alusel Osa 3. Nõuded maapealsete sõidukirakenduste UWB seadmetele
                     
                     
                        6. veebruar 2020
                     
                  
                        5.
                     
                     
                        EN 302 752 V1.1.1
                        Elektromagnetilise ühilduvuse ja raadiospektri küsimused (ERM); aktiivsed radarmärgi võimendajad; harmoneeritud EN R&TTE direktiivi artikli 3.2 oluliste nõuete alusel
                     
                     
                        6. august 2021
                     
                  
                        6.
                     
                     
                        EN 303 098 V2.1.1
                        AIS süsteemi kasutav väikese võimsusega isiku asukoha määramise mereside seade; harmoneeritud standard direktiivi 2014/53/EL artikli 3.2 oluliste nõuete alusel
                     
                     
                        6. veebruar 2021
                     
                  
                        7.
                     
                     
                        EN 303 520 V1.1.1
                        Lähitoimeseadmed (SRD); raadiosagedusalas 430 MHz kuni 440 MHz töötavad väga väikese võimsusega (ULP) juhtmevabad meditsiinilised kapselendoskoopia seadmed; raadiospektri juurdepääsu harmoneeritud standard
                     
                     
                        6. august 2021